בית הדין של מועצת האי-ג'ו בעיר גואנג-ג'ואו גזר ב-29 בינואר 2019 על מר דזנג האו, פרופסור בקולג', 3 וחצי שנים בכלא וקנס אותו ב-10,000 יואן. זאת בשל מידע שהעלה ברשת החברתית לגבי הפאלון גונג. עורך דינו ומשפחתו לא קיבלו כל הודעה לגבי שימוע גזר הדין.
פאלון גונג, הידוע בשמו גם כפאלון דאפא, הוא שיטה רוחנית המבוססת על העקרונות של "אמת-חמלה-סובלנות". השיטה נרדפת על ידי המשטר הקומוניסטי בסין מאז 1999.
מר דזנג האו בן 45 פרופסור לכלכלה בקולג' טיאן-הֶה באוניברסיטה הפוליטכנית "נורמל", נעצר ב-10 באוגוסט 2017 אחרי שהמשטרה גילתה ששיתף מידע לגבי הרדיפה נגד הפאלון גונג בפלטפורמת המסרים QQ בין השנים 2014 עד 2017. המשטרה עקבה אחריו במשך תקופת זמן עד למעצרו.
הוריו, בגילאי ה-70, חיפשו עדכונים לגביו בתחנת המשטרה, במשרד התביעה ובבית הדין, אך כולם שלחו אותם ממקום למקום ומנעו מהם לבקר אותו.
ב-27 ביולי 2018 הועמד מר דזנג למשפט. עורך דינו כפר באשמתו וטען שקטעי הווידיאו והתמונות ששיתף ברשת החברתית אינם יכולים לתמוך באישום "ערעור אכיפת החוק", נוסח סטנדרטי בו משתמשים משרדי התביעה ובתי הדין בסין להרשיע מתרגלי פאלון גונג.
כמו כן טען עורך הדין שהרדיפה אותה מנהל המשטר הקומוניסטי נגד הפאלון גונג נעדרת בסיס חוקי משפטי, ושלקוחו מימש את חופש האמונה והביטוי שלו לתרגל פאלון גונג ולשתף מידע עם אחרים בנושא. הוא דרש את זיכויו המוחלט של מר גזנג.
אביו של מר דזנג תכנן גם הוא להעיד להגנת בנו. הוא הופתע לראות ששמו מופיע ברשימת העדים של התביעה (במקום זו של הסניגוריה) וכך נמנעה נוכחותו בשימוע.
בית הדין שעה לעצת התובע לגבי חומרת העונש וגזר על מר דזנג 3 וחצי שנים, 6 חודשים אחרי השימוע.
מר דזנג נשבע לערער על גזר הדין.
מר דזנג החל לתרגל ב-1995 בעודו לומד בקולג'. הבעיה החמורה שסבל בכבד נעלמה. כשהחל קמפיין הרדיפה הכלל-ארצי נגד הפאלון גונג ב-1999, הוא נעצר משום שסירב לוותר על אמונתו. הוא נעצר פעמיים נוספות ונאלץ לחיות הרחק מביתו במשך כשנתיים בין השנים 2001 ו-2003.